Rikunarita-ORG/Wikinium huggingface dataset:
# తెన్నేటి విశ్వనాధం

| **తెన్నేటి విశ్వనాధం** |
| --- |
| తెన్నేటి విశ్వనాధం గారి వర్ణ చిత్రం |
| జననం | **తెన్నేటి విశ్వనాధం** 1895 విశాఖపట్నం జిల్లా చోడవరం మండలం లక్కవరం |
| మరణం | 1979, నవంబర్ 10 |
| వృత్తి | విశాఖపట్నం కాంగ్రెస్ కమిటికి అధ్యక్షుడు |
| ప్రసిద్ధి | రాజకీయ నాయకుడు, స్వాతంత్ర్యపోరాట యోధుడు, మాజీ న్యాయ, దేవాదాయ, రెవెన్యూ శాఖామంత్రి |
| రాజకీయ పార్టీ | కాంగ్రేస్ పార్టీ |

విశాఖలో *తెన్నేటి ఉద్యానవనం* వద్ద శ్రీ తెన్నేటి విశ్వనాధం గారి ప్రతిమ
**తెన్నేటి విశ్వనాధం** (1895-1979) విశాఖపట్నానికి చెందిన రాజకీయ నాయకుడు, స్వాతంత్ర్యపోరాట యోధుడు, మాజీ న్యాయ, దేవాదాయ, రెవెన్యూ శాఖామంత్రి. విశాఖ ఉక్కు కర్మాగారం నెలకొల్పటములో ప్రధాన పాత్ర వహించిన వ్యక్తి.

1895లో విశాఖపట్నం జిల్లా చోడవరం మండలంలోని లక్కవరం గ్రామంలోజన్మించిన విశ్వనాథం మద్రాసులో బి. ఎ., ఎం. ఎ. పూర్తి చేసి, ట్రివేండ్రంలో లా పట్టా తీసుకుని విశాఖపట్నంలో ప్రేక్టీస్ చేస్తూ 1926 లో విశాఖపట్నం కాంగ్రెస్ కమిటికి అధ్యక్షుడుగా ఎన్నుకోబడ్డారు. మహాత్మా గాంధీచే ప్రభావితుడై స్వాతంత్ర్యోద్యమములో చేరి ఉప్పు సత్యాగ్రహం, క్విట్ ఇండియా ఉద్యమాలలో పాల్గొన్నాడు. స్వాతంత్ర్యోద్యమ కాలములో ఐదు సార్లు జైలుకు వెళ్లాడు. 1937లో మద్రాసు శాసనసభకు ఎన్నికైనాడు. స్వరాజ్యం వచ్చిన తర్వాత కాంగ్రేస్ పార్టీని వదలి పెట్టి, ఆంధ్ర కేసరి టంగుటూరి ప్రకాశం పంతులు గారి ప్రజా పార్టీలో చేరేరు. విశ్వనాథం 1951లో మద్రాసు శాసనసభలో ప్రతిపక్ష నాయకునిగా కూడా పనిచేశాడు.

ఇంకా చిన్న వయస్సులో ఉన్న రోజులలోనే వారింట అంతా ఆయనని పెళ్ళి చేసుకోమని బలవంత పెట్టేరుట. ఆయనకి అసలు పెళ్ళంటేనే ఇష్టం లేదో, లేక చూపించిన పిల్లంటే ఇష్టం లేదో, తెలియదు కాని మొత్తం మీద అప్పట్లో ఆయన పెళ్ళి చేసుకోటానికి ఇష్టపడ లేదుట. ఈ సందర్భంలోనే ఆయన ఇంట్లో ఎవ్వరితోటీ చెప్పకుండా రంగూన్ వెళ్ళిపోయారుట.

విశ్వనాధం గారు మంచి స్పురద్రూపి, వక్త గానే కాకుండా తెలుగు, సంస్కృత భాషలలో మంచి ప్రవేశము ఉన్న వ్యక్తి. విశ్వనాధం గారు విశాఖపట్నం జిల్లా అభివృద్ధికి చెప్పుకోదగ్గ కృషి చేశారు. ఈయన కాఫీ బోర్డు ప్రెసిడెంటుగా ఉన్న రోజులలోనే అరకు లోయలో కాఫీ తోటలు వేయించటం మొదలు పెట్టేరు. ఈ సేవని దృష్టిలో పెట్టుకుని విశాఖపట్నం పురజనులు వారి పురపాలక సంఘం భవనానికి “తెన్నేటి భవన్” అనీ, వారి ఊరిలో ఉన్న ఒక పార్కుకి “తెన్నేటి పార్క్” అని పేరు పెట్టుకున్నారు. ఆయన విగ్రహం ఇప్పటికీ జగదాంబా సినిమా హాలు దగ్గర ఉంది.

భారతీయ తపాలా శాఖ తెన్నేటి విశ్వనాథం స్మృత్యర్ధం 2004 నవంబర్ 10వ తేదీన ఐదు రూపాయల తపాళా బిళ్లను పోస్టు మాస్టర్ జనరల్ ఎస్.కె.చక్రబర్తి విడుదల చేశాడు..

## మూలాలు
# గాము మల్లుదొర

| గాము మల్లుదొర |
| --- |
| జననం | గాము మల్లుదొర 1900 చింతపల్లి తాలూకా లంకవీధి, బట్టపనుకులు |
| మరణం | 1969 |
| వృత్తి | లోక్‌సభ సభ్యుడు |
| ప్రసిద్ధి | ప్రముఖ మన్యం వీరులు , లోక్‌సభ సభ్యుడు |
| పదవి పేరు | 1 వ లోక్‌సభ సభ్యులు |
| తండ్రి | గాము బొగ్గుదొర |

గాము మల్లుదొర
**గాము మల్లుదొర** (ఆంగ్లం: Gam Malludora) (1900 - 1969) ప్రముఖ మన్యం వీరులు, లోక్‌సభ సభ్యుడు. ఇతడు చింతపల్లి తాలూకా లంకవీధి, బట్టపనుకులు గ్రామంలో జన్మించాడు. గాము గంటందొర ఇతని అన్నయ్య. వీరి తండ్రి గాము బొగ్గుదొర. గంటందొర బట్టపనుకులు గ్రామ మునసబు. గిరిజనుల్లో బగత తెగ కు చెందిన వారు.

## స్వాతంత్ర సంగ్రమంలో పాత్ర

దొరతనం వారి తాబేదారుల అక్రమ చర్యలను గాము సొదరులు నిరసన తెలిపారు. గూడెం తాసీల్దారు బాస్టియన్ ప్రభుత్వాన్ని ధిక్కరిస్తున్నారనే వ్యాజ్యంతో గంటందొరను మునసబు పనినుండి తొలగించాడు. వారి భూములను సైతం ప్రభుత్వపరం చేశాడు. మన్యంలో విప్లవం చెలరేగడానికి ఇదొక బలమైన కవ్వింపు చర్యగా కొందరు భావించారు. గాము సోదరులపై జరిగిన అన్యాయాన్ని ప్రతిఘటించవలసిందిగా మన్యం ప్రజల ఆరాధ్య దైవమైన అల్లూరి సీతారామరాజును కోరారు. బ్రిటిష్ వారి ఆగడాలను అంతమొందించడానికి విప్లవవీరులు ఇతని నేతృత్వంలో 150 మంది సైనికులతో గాము సోదరులు ప్రథములు. వీరు పోలీసు స్టేషన్లపై దాడిచేసి ఆయుధాలను సేకరించేవారు. వాటిని ఉపయోగించే విధానాల్ని రాజు మన్యం వీరులకు నేర్పించాడు. ఆంగ్లేయ ప్రభుత్వం సీతారామరాజుని పట్టి ఇచ్చిన వారికి పదివేల రూపాయలు, గంటందొర, మల్లుదొరలను పట్టుకున్నవారికి ఒక్కొక్కరికి వెయ్యేసి రూపాయలు ఇవ్వగలమని ప్రకటించింది. మహాసాహసి అయిన మల్లుదొరకు మద్యపానం, స్త్రీ వ్యామోహం బలహీనతలు ఉండేవి. అందుచేత అతని చర్యలను రాజు ఒక కంట కనిపెడుతూ ఉండేవాడు. కల్లు తాగిన మైకంలో తన రహస్యాలను ప్రభుత్వ గూఢచారికి తెలుపుతున్నట్లు మల్లుదొరను రాజు గూఢచారులు చూడడం తటస్థించింది. వెంటనే ప్రభుత్వ ఉద్యోగిని కాల్చివేసి విషయం రాజు దృష్టికి తెచ్చారు. ఆయుధాలను అప్పచెప్పి దళాన్ని విడిచి వెళ్ళవలసిందిగా మల్లుదొరను రాజు ఆజ్ఞాపించాడు. మల్లుదొర రాజు ఆజ్ఞను శిరసావహించి 1923 సెప్టెంబరు 17న నడింపాలెం వెళ్ళాడు. అక్కడ తన ప్రేయసి గృహంలో ఉండగా పట్టుబడ్డాడు. రాజు ఆచూకీ తెలుపమని మల్లుదొరను దారుణంగా హింసించినా అతనేమీ తెలియజేయలేదు. వాల్తేరు ఏజన్సీ న్యాయమూర్తి మల్లుదొరకు మరణ దండన విధిస్తూ 1924 అక్టోబరు 23న తీర్పు చెప్పారు. మల్లుదొర అప్పీలు చేయగా మరణ శిక్షను ద్వీపాంతర వాస ఖైదుగా మార్చబడింది.

మే 8, 1924 తేదీన రాజు వీర మరణంతో అతని అనుచరులు విజృంభించారు. బ్రిటిష్ ప్రభుత్వం అతి కౄరంగా పలువురు యోధులను హతమార్చింది. గంటందొర, కొద్దిమంది అనుచరులు సైనికులతో భీకరంగా పోరాడి వీరమరణం పొందారు. సీతారామరాజు ప్రధాన అనుచరులలో బ్రతికి బయట పడింది మల్లుదొర ఒక్కడే.

## లోక్ సభ సభ్యునిగా

అండమాన్ జైలులో పదమూడున్నర ఏళ్ళు గడిపిన మల్లుదొరను 1937లో ఏర్పడిన కాంగ్రెసు మంత్రివర్గం విడుదల చేసింది. భారతదేశానికి స్వాతంత్ర్యం సిద్ధించిన తర్వాత లంక సుందరం గారి చొరవతో 1952 ఎన్నికలలో విశాఖపట్నం నుండి గెలుపొంది మల్లుదొర లోక్‌సభ సభ్యుడయ్యాడు. ఆయన తొలిసారిగా పార్లమెంటులో మాట్లాడినప్పుడు సభ యావత్తు పెద్ద పెట్టున హర్షధ్వానాలు చేసింది. ప్రధాని నెహ్రూ స్వయంగా ఆయన త్యాగనిరతిని కొనియాడారు.

## మూలాలు

* 20వ శతాబ్ది తెలుగు వెలుగులు, పొట్టి శ్రీరాములు తెలుగు విశ్వవిద్యాలయం, హైదరాబాదు, 2005.
# పెతకంశెట్టి అప్పలనరసింహం

|  |
| --- |
| పెతకంశెట్టి అప్పలనరసింహం |
|

---

శాసనసభ సభ్యులు
 |
|  **పదవీ కాలం** 1983 - 1985
 |
| ముందు
 | గుడివాడ అప్పన్న
 |
| తరువాత
 | ఆళ్ళ రామచంద్రరావు
 |
| నియోజకవర్గం
 | పెందుర్తి
 |
|

---

పార్లమెంటు సభ్యులు
 |
|  **పదవీ కాలం** 1984 - 1989
 |
| ముందు
 | ఎస్.ఆర్.ఎ.ఎస్. అప్పలనాయుడు
 |
| తరువాత
 | కొణతాల రామకృష్ణ
 |
| నియోజకవర్గం
 | అనకాపల్లి
 |
|

---

వ్యక్తిగత వివరాలు
 |

---

 |
| జననం
 | 1938 నాగులపల్లి, అనకాపల్లి జిల్లా
 |
| సంతానం
 | 3; పి.జి.వి.ఆర్. నాయుడు 2 కుమార్తెలు
 |
| మతం
 | హిందూ
 |
| వెబ్‌సైటు
 | [1]
 |

పెతకంశెట్టి అప్పల నరసింహం, (పి.అప్పలనరసింహం గా సుపరిచితులు) (1938 - ?) భారత పార్లమెంటు సభ్యులు.

## జీవిత విశేషాలు

ఆయన జూన్ 1938 లో విశాఖపట్నం జిల్లా, అనకాపల్లి తాలుకాలోని నాగులాపల్లి గ్రామంలో జన్మిచారు.1971లో పెందుర్తి సమితి అధ్యక్షుడిగా కూడా పనిచేశాడు

అనకాపల్లి మాజీ ఎం.పి. విగ్రహం డైమండ్ పార్క్, అనకాపల్లిలో పెతకంశెట్టి అప్పల నర్సింహం కాంస్య విగ్రహం
ఆయన 1983, 1984 మధ్య ఆంధ్రప్రదేశ్ శాసనసభ సభ్యునిగా యున్నారు. ఆయన పెందుర్తి నియోజకవర్గం నుండి స్వతంత్ర అభ్యర్తిగా గెలుపొందారు.

ఆయన విశాఖపట్నం అర్బన్ డెవలప్‌మెంటు అథారిటీ (వుడా) కు 1984లో చైర్మన్ గా వ్యవహరించారు.

ఆయన 1984లో తెలుగుదేశం పార్టీ అభ్యర్థిగా అనకాపల్లి లోక్‌సభ నియోజకవర్గం నుండి 8వ లోక్‌సభకు ఎన్నికైనారు.

ఆయన కుమారుడు పి.జి.వి.ఆర్.నాయుడు కూడా ఆంధ్రప్రదేశ్ శాసనసభ సభ్యునిగా పనిచేసారు.

ఆయన యొక్క కాంస్య విగ్రహాన్ని ఆయన జ్ఞాపకార్థం విశాఖపట్నం డైమండ్ పార్కులో 2009లో నెలకొల్పారు.

## మూలాలు
# అబ్బూరి గోపాలకృష్ణ

| అబ్బూరి గోపాలకృష్ణ |
| --- |
|  |
| జననం | మార్చి 2, 1936 విశాఖపట్నం, ఆంధ్రప్రదేశ్ |
| మరణం | జనవరి 31, 2017 విశాఖపట్నం, ఆంధ్రప్రదేశ్ |
| వృత్తి | ఆంధ్రా యూనివర్సిటీ నాటక విభాగం అధిపతి (రిటైర్డ్) |
| పేరుపడ్డది | నాటకరంగ నటుడు, రచయిత, దర్శకుడు, చిత్రకారుడు |
| భాగస్వామి | ప్రమీల |
| పిల్లలు | హరి |
| తల్లిదండ్రులు | * అబ్బూరి రామకృష్ణారావు (తండ్రి)
* రుక్మిణి (తల్లి)
 |

**అబ్బూరి గోపాలకృష్ణ** (మార్చి 2, 1936 - జనవరి 31, 2017) ఆంధ్రప్రదేశ్కు చెందిన నాటకరంగ నటుడు, రచయిత, దర్శకుడు, చిత్రకారుడు. ఆంధ్రా యూనివర్సిటీ నాటక విభాగం అధిపతిగా పనిచేసి 1997లో పదవీ విరమణ పొందాడు.

## జీవిత విషయాలు

గోపాలకృష్ణ 1936, మార్చి 2న ఆంధ్రప్రదేశ్ రాష్ట్రం విశాఖపట్నంలోని చిన్నంవారి వీధిలో జన్మించాడు.

## కళారంగం

అంట్యాకుల పైడిరాజు ఆధ్వర్యంలో నాలుగు సంవత్సరాలపాటు గోపాలకృష్ణ చిత్రలేఖనం నేర్చుకున్నాడు. హైదరాబాదులోనపి ఫైన్ ఆర్ట్ కళాశాలకు అప్లై చేస్తే సీటు రాలేదు. దాంతో గోపాలకృష్ణ అప్పటి ముఖ్యమంత్రి బూర్గుల రామకృష్ణారావుకు లేఖ రాయగా, ఆయన గోపాలకృష్ణ ప్రతిభ చూసి కళాశాలలో సీటు ఇప్పించాడు. చిత్రలేఖనం పూర్తిచేసిన తరువాత గుంటూరు జిల్లాలో ముస్సబు ఉద్యోగంలో చేరాడు. దాన్ని వదిలేసి ఆంధ్ర విశ్విద్యాలయం రంగస్థల కళలశాఖలో అధ్యాపకుడిగా చేరాడు. సెమినార్లు-పత్రికలలో 36 పరిశోధనా పత్రాలను ప్రచురించాడు. 100కి పైగా కవితలు, తొమ్మిది నాటకాలు రాశాడు. అన్నమయ్య యక్షగాన సంప్రదాయం మీద పరిశోధన చేసి పిహెచ్.డి. పట్టా పొందాడు. పదవీ విరమణ చేసిన తరువాత, కళను ప్రోత్సహించడానికి ‘అబ్బూరి కళాకేంద్రం’ను స్థాపించి, వర్ధమాన కళాకారులను ప్రోత్సహించడానికి అనేక ప్రదర్శనలను ఏర్పాటు చేశాడు.

గిరీష్ కర్నాడ్ కన్నడంలో రాసిన నాటకాలను తెలుగులోకి ఆయన అనువదించి ప్రదర్శించాడు. రంగస్థల రూపకల్పన, దర్శకత్వం, పురాతత్వ పరిశోధనలో విశేష సేవలు అందించడమేకాకుండా క్షేత్రస్థాయిలో అనేకమందిని కలిసి వారి నుంచి అనేక వివరాలు తీసుకుని, అన్నమయ్య ఇలా ఉండవచ్చునని ఊహించి చిత్రం గీశాడు. తన గీసిన చిత్రాలను విశాఖ మ్యూజియానికి అందించాడు.

### నాటక రచనలు

1. త్రిజాకి యమదర్శనం
2. శిరీషిక
3. చీకటి చెప్పిన కథ
4. లయ
5. స్వాతంత్ర్యం

## మరణం

గోపాలకృష్ణ 2017, జనవరి 31న విశాఖపట్నంలోని తన స్వగృహంలో మరణించాడు. మరణానంతరం తన మృతదేహాన్ని ఆంధ్ర వైద్యకళాశాలకు అప్పగించాలని అబ్బూరి వీలునామా రాశాడు.

## మూలాలు
# వేగి సూరి అప్పారావు

| వేగి సూరి అప్పారావు |
| --- |
|  |
|  |
| 1976-2014 |
| న్యాయవాది, మున్సిఫ్ మేజిస్ట్రేట్ |
| **In office** 1976-81 |
| అధీన న్యాయమూర్తి |
| **In office** 1981–1989 |
| జిల్లా న్యాయమూర్తి, హైకోర్టు న్యాయమూర్తి |
| **In office** 1989-1995 |
| **In office** 1995–2014 |
| అంతకు ముందు వారు | తమడ గోపాల కృష్ణ |
| తరువాత వారు | బి.ప్రకాశరావు |
|  |
| వ్యక్తిగత వివరాలు |
| జననం |  (1952-07-02) 1952 జులై 2 నాగులపల్లి (మునగపాక) ,అనకాపల్లి జిల్లా |
| తల్లిదండ్రులు | శ్రీమతి పార్వతమ్మ, కొండ బాబు |
| కళాశాల | న్యాయశాస్త్ర పట్టా ,ఆంధ్ర విశ్వవిద్యాలయం,1976 |
| నైపుణ్యం | న్యాయవాది, న్యాయమూర్తి |

**వేగి సూరి అప్పారావు** ఒక మాజీ హైకోర్టు న్యాయమూర్తి, మాజీ న్యాయవాది.

## జననం

ఆయన 01-07-1952న విశాఖపట్నం జిల్లా నాగులపల్లి గ్రామానికి చెందిన ఒక వ్యవసాయ కుటుంబంలో జన్మించారు.అతని తల్లిదండ్రులు శ్రీమతి వేగి పార్వతమ్మ, దివంగత శ్రీ వేగి కొండ బాబు.

## విద్య

అతను అనకాపల్లి జిల్లాలోని నాగులపల్లిలో డిగ్రీ వరకు తన పూర్వ విద్యను అభ్యసించాడు(అంతకుముందు విశాఖపట్నం జిల్లా).1976లో విశాఖపట్నంలోని ఆంధ్ర విశ్వవిద్యాలయం నుండి న్యాయశాస్త్ర పట్టా పొందారు.

## న్యాయవాది, న్యాయమూర్తి వృత్తి

1976 ఆగస్టులో న్యాయవాదిగా నమోదు చేసుకుని అనకాపల్లి, విశాఖపట్నం కోర్టుల్లో ప్రాక్టీస్ చేశారు.తర్వాత, 10-4-1981లో మున్సిఫ్ మెజిస్ట్రేట్‌గా న్యాయ సేవలో చేరారు. 1989లో సబార్డినేట్ జడ్జిగా పదోన్నతి పొందారు.1995లో జిల్లా జడ్జిగా పదోన్నతిపై, గుంటూరు అదనపు జిల్లా జడ్జిగా పనిచేశారు; అడిషనల్ డైరెక్టర్ ఆఫ్ ప్రాసిక్యూషన్స్, హైదరాబాద్; అదనపు డైరెక్టర్, A.P. జ్యుడీషియల్ అకాడమీ, సికింద్రాబాద్, I అదనపు జిల్లా జడ్జి, సంగారెడ్డి, రంగా రెడ్డి లో కూడా పని చేసారు.ప్రిన్సిపల్ డిస్ట్రిక్ట్ జడ్జిగా, నిజామాబాద్, కృష్ణా మచిలీపట్నంలో, ఆంధ్రప్రదేశ్ రాష్ట్ర ప్రభుత్వ న్యాయ కార్యదర్శిగా పనిచేశారు.

ఆంధ్రప్రదేశ్ ప్రభుత్వం తరపున, అతను 2008లో ఆస్ట్రేలియా, న్యూజిలాండ్‌లో రెవెన్యూ చట్టాలను అధ్యయనం చేయడానికి ప్రతినిధుల బృందానికి ప్రాతినిధ్యం వహించాడు. ఆ తర్వాత, ఆంధ్రప్రదేశ్ ప్రభుత్వం వైమానిక సర్వే, భూమి టైటిల్ కోసం "భూభారతి స్కీమ్"ని ప్రవేశపెట్టింది, భారతదేశం అంతటా ఈ పథకాన్ని ప్రవేశపెట్టడానికి అంగీకరించిన భారత ప్రభుత్వం దీనిని ఆమోదించింది.

15-11-2010న ఆంధ్రప్రదేశ్ హైకోర్టు అదనపు న్యాయమూర్తిగా ప్రమాణ స్వీకారం చేశారు. కర్నాటక హైకోర్టు అదనపు న్యాయమూర్తిగా బదిలీ చేయబడి, 20-04-2011న ఆంధ్రప్రదేశ్ అదనపు న్యాయమూర్తిగా బాధ్యతలను విరమించుకున్నారు. 19-01-2012న శాశ్వత న్యాయమూర్తిగా నియమితులైన ఎఫ్.ఎన్. ఆంధ్రప్రదేశ్ హైకోర్టుకు తిరిగి బదిలీ చేయబడి, 07-11-2013న ప్రమాణ స్వీకారం చేసిన F.N. 30-06-2014 మధ్యాహ్నం పదవీ విరమణ పొందారు.

## మూలాలు
# బుద్ధ మహాలక్ష్మి నాయుడు

| బుద్ధ మహాలక్ష్మి నాయుడు |
| --- |
|  |
| జననం | 30 August 1879 గవరపాలెం (అనకాపల్లి) |
| మరణం | 17 June,1944 |
| Resting place | బంగ్లా జంక్షన్ |
| Title | రావు-సాహెబ్ |
| పురస్కారాలు | H.M కింగ్ జార్జ్ 1935 రజతోత్సవ పతకం |

రావు-సాహెబ్ బుద్ధ మహాలక్ష్మి నాయుడు,అనకాపల్లికి చెందిన మున్సిఫ్, ఇనామ్దార్.ప్రజలకు అతను చేసిన సేవలకుగాను బ్రిటిష్ వారి నుండి రావు-సాహెబ్ బిరుదును అందుకున్నాడు.

## జననం

బుద్ధ మహాలక్ష్మి నాయుడు 1879 ఆగస్టు 30న అనకాపల్లిలోని గవరపాలెంలో జన్మించాడు.

## రాజకీయ జీవితం

బుద్ధ మహాలక్ష్మి నాయుడు, అనకాపల్లికి చెందిన పెద్ద భూస్వామి. 1922 మార్చి 1న విశాఖపట్నం బోర్డు సభ్యునిగా ఎన్నికయ్యాడు. అధ్యక్షులుగా వెంకటపతి రాజు పూసపాటి, ఉపాధ్యక్షులు సీతారామరాజు.బి, ఇద్దరూ 1922 మార్చి 28 న ఎన్నికయ్యారు. అతను 1921 మే 27న అనకాపల్లి మున్సిపల్ కౌన్సిలర్‌గా ఎన్నికయ్యాడు. 1927-1931,1931-1933,1941-42 పలుపర్యాయాలు అనకాపల్లి మున్సిపల్ కౌన్సిల్ చైర్మనుగా పనిచేసాడు.

## మూలాలు :
# దాడి భోగలింగం నాయుడు

| దాడి భోగలింగం నాయుడు |
| --- |
| దాడి భోగలింగం నాయుడు విగ్రహం |
|  |
| అనకాపల్లి మున్సిపల్ చైర్మన్ |
| **In office** 1947-56 |
| అనకాపల్లి మున్సిపల్ చైర్మన్ |
| **In office** 1956-64 |
|  |
| వ్యక్తిగత వివరాలు |
| జననం | 11-07-1909 గవరపాలెం |
| మరణం | 07-08-1980 |
| వృత్తి | అనకాపల్లి మున్సిపాలిటీ చైర్మన్, నూకాంబిక ట్రస్ట్ చైర్మన్ |

**దాడి భోగలింగం నాయుడు**,అనకాపల్లిలోని గవరపాలెం లో 1909 జూలై 11న జన్మించారు.

## రాజకీయ జీవితం:

భోగలింగం నాయుడు స్మారక చిహ్నం
ఇది స్మారక ప్రారంభోత్సవం
దాడి భోగలింగం నాయుడు,అనకాపల్లి మున్సిపాలిటీ చైర్మన్‌గా రెండు పర్యాయాలు పనిచేశారు.21-10-1947 నుండి 10-10-1952 వరకు, 14-07-1956 నుండి 29-09-1964 వరకు అతను విజయవంతంగా పూర్తి చేశాడు.ఆయన మున్సిపాలిటీ అధ్యక్షుడిగా, సుంకర హరిశ్చంద్రరావు ఉపాధ్యక్షుడిగా ఎన్నికయ్యారు,ఇద్దరూ కాంగ్రెస్ పార్టీకి చెందినవారు, ఏకగ్రీవంగా ఎన్నికయ్యారు.ఆయన స్మారక చిహ్నాన్ని 8-5-1983 న యనమల రామకృష్ణుడు ప్రారంభించారు, సభ ప్రారంభకులు రాజా కన్నబాబు, అనకాపల్లి ఎమ్మెల్యే, సభ అద్యక్షులు మళ్ల సాంబశివరావు.

అతను నూకాంబిక ట్రస్ట్ బోర్డు ఛైర్మన్‌గా కూడా పనిచేశాడు.

## మూలాలు
# బొడ్డేడ అచ్చన్న నాయుడు

| బొడ్డేడ అచ్చన్నాయుడు |
| --- |
|  |
| వ్యక్తిగత వివరాలు |
| జననం | 14-4-1893 అరబుపాలెం,మునగపాక మండలం,అనకాపల్లి జిల్లా |
| మరణం | 19-3-1964 |
| సంతానం | 2 sons |

బొడ్డేడ అచ్చన్న నాయుడు, 1893 ఏప్రిల్ 14 లోఅరబుపాలెం లో జన్మించాడు, 1952లో అనకాపల్లి నుండి ఎమ్మెల్యేగా పోటీ చేశారు. ఆయన కాంగ్రెస్ పార్టీకి చెందినవారు.అతను అరబుపాలెం గ్రామంలో పెద్ద భూస్వామి

## రాజకీయ జీవితం

1934-35లో రామకృష్ణ సహకార వ్యవసాయ, పారిశ్రామిక సంఘం పేరుతో బొడ్డేడ అచ్చన్నాయుడు, దంతులూరి జగన్నాథ రాజు, ఆర్.కె.ఎల్.ఎన్. గజపతి రాజు చక్కెర కర్మాగారాన్ని స్థాపించారు. అనకాపల్లి కోఆపరేటివ్ మార్కెటింగ్ సొసైటీ అధ్యక్షుడిగా కూడా పనిచేశాడు ఆయన విక్రయ సంఘం అధ్యక్షుడిగా కూడా పనిచేశారు ఆయన స్మారక చిహ్నాన్ని కోట్ల విజయభాస్కర రెడ్డి 1967 అక్టోబరు 22న ఆవిష్కరించారు.అతను 71 సంవత్సరాల వయస్సులో మరణించాడు, అతనికి భార్య, 2 కుమారులు ఉన్నారు

ఆయన కాంగ్రెస్ పార్టీకి చెందినవారు.అతను 9797 ఓట్లు సాధించి 21.93% ఓట్లు సాధించి గట్టి పోటీ ఇచ్చాడు.

| సంవత్సరం
 | నియోజకవర్గం
 | అభ్యర్థి పేరు
 | పార్టీ
 | ఓట్లు
 | ప్రత్యర్థి పేరు
 | పార్టీ
 | ఓట్లు
 | మెజారిటీ
 |
| --- | --- | --- | --- | --- | --- | --- | --- | --- |
| 1952
 | అనకాపల్లి
 | కొడుగంటి గోవిందరావు
 | కమ్యూనిస్ట్ పార్టీ ఆఫ్ ఇండియా
 | 18505
 | విల్లూరి వెంకట రమణ
 | కృషికార్ లోక్ పార్టీ
 | 11886
 | 6619
 |
| బొడ్డేడ అచ్చన్నాయుడు
 | కాంగ్రెస్ పార్టీ
 | 9797
 |
| తలుపుల వెంకటరావు నాయుడు
 | స్వతంత్ర అభ్యర్థి
 | 4485
 |

## మూలాలు
# లంక సుందరం

|  |
| --- |
| Lanka Sundaram |
|

---

వ్యక్తిగత వివరాలు
 |

---

 |
| జననం
 | (1905-01-01)1905 జనవరి 1 చోడవరం
 |
| మరణం
 | 1967 జనవరి 8(1967-01-08) (వయసు: 62)
 |
| జాతీయత
 |  India
 |
| పూర్వ విద్యార్థి
 | ఆక్స్‌ఫర్డ్ విశ్వవిద్యాలయం
 |
| వృత్తి
 | న్యాయవాది
 |

లంక సుందరం
**లంక సుందరం** (1905 - 1967) భారత పార్లమెంటు సభ్యులు, అంతర్జాతీయ న్యాయశాస్త్రంలో నిపుణులు. వీరు జనవరి 1, 1905 సంవత్సరం దివిసీమలొని చోడవరంలో జన్మించారు. తండ్రి సీతయ్య బ్రతుకు తెరువు కోసం బందరు చేరారు. వీరు నోబుల్ కళాశాలలో ఉన్నత పాఠశాల విద్య నభ్యసించారు. బరోడా మహారాజా శాయాజీరావు గైక్వాడ్ వక్తృత్వ పోటీలో వీరి ఇంగ్లీషు పాండిత్యానికి అబ్బురపడి ఉన్నత విద్యాభ్యాసం కోసం ఇంగ్లండు పంపారు. అక్కడి ఆక్స్ ఫర్డు విశ్వవిద్యాలయంలో ఉన్నత విద్యనభ్యసించారు. వీరు 1929లో ఐ.సి.ఎస్. పరీక్షలో ఉత్తీర్ణులయ్యారు. బ్రిటిష్ ప్రభుత్వం ఉద్యోగాన్ని ఇవ్వడానికి తిరస్కరించడంతో వీరు నిర్మాణాత్మక కార్యక్రమాలకు పూనుకున్నారు.

1952లో విశాఖపట్నం నియోజకవర్గం నుండి లోక్‌సభకు ఎన్నికయ్యారు. పార్లమెంటులో వీరు స్వతంత్రులుగా వివిధ చర్చలలో దైర్యంగా, నిర్మొహమాటంగా, నిక్కచ్చిగా మాట్లాడేవారు. వీరు భాషా ప్రయుక్త రాష్ట్రాల సమావేశానికి అధ్యక్షులుగా నిర్వహించారు.

వీరు ఫుట్ బాల్ క్రీడాకారులు, బహు గ్రంథ రచయిత. స్వయంగా 'వీల్' అనే పత్రికను నడిపారు. కామర్స్ అండ్ ఇండస్ట్రీ పత్రికా సంపాదకులుగా వ్యవహరించారు. వందల సంఖ్యలో వ్యాసాలు వ్రాసారు. విజయవాడ తంతి తపాళా ఉద్యోగుల సంఘానికి అధ్యక్షులుగా కొంతకాలం పనిచేశారు. విశాఖపట్నం లోని సింథియా షిప్ యార్డ్ కార్మిక సంఘం నాయకుడుగా ఉన్నారు.

వీరు ఇంగ్లీషులో అనేక గ్రంథాలు రచించారు. వీరు గ్రంథాలు చాలా విశ్వవిద్యాలయాలలో పాఠ్య గ్రంథాలుగా రిఫరెన్స్ సోర్స్ గా ఉపయోగపడ్డాయి. వీనిలో 'ఇండియా అండ్ ది వరల్డ్ పాలిటిక్స్', 'ఇండియన్ ఓవర్సీస్' గ్రంధాలు ముఖ్యమైనవి. తెలుగులో ఆధ్యాత్మ రామాయణ కీర్తనలు అనే పుస్తకాన్ని విపులమైన వ్యాఖ్యానంతో రాశారు.

వీరు 1967 సంవత్సరంలో జనవరి 8వ తేదీన పరమపదించారు.

## ఆంగ్ల ప్రచురణలు

* India in World Politics.
* Mughal Land Revenue System.
* The international aspects of Indian emigration.

## మూలాలు

* 20వ శతాబ్ది తెలుగు వెలుగులు, పొట్టి శ్రీరాములు తెలుగు విశ్వవిద్యాలయం, హైదరాబాదు, 2005.
* ఢిల్లీ ఆంధ్ర ప్రముఖులు, డాక్టర్ ఆర్. అనంత పద్మనాభరావు, పొట్టి శ్రీరాములు తెలుగు విశ్వవిద్యాలయం, హైదరాబాదు, 2000.
# ఎస్.ఆర్.ఎ.ఎస్. అప్పలనాయుడు

|  |
| --- |
| ఎస్.ఆర్.ఎ.ఎస్ అప్పలనాయుడు |
|
మాజీ మంత్రి, మాజీ ఎంపి, ఎంఎల్‌ఎ |
|  **పదవీ కాలం** 1967-71
 |
| మొదటి మంత్రి
 | ఫిషరీస్ , ఓడరేవులు
 |
| ముందు
 | ఈటి నాగయ్య
 |
| నియోజకవర్గం
 | పరవాడ శాసనసభ నియోజకవర్గం
 |
|

---

పార్లమెంట్ సభ్యుడు
 |
|  **పదవీ కాలం** 1971-84
 |
| ముందు
 | మిస్సుల సూర్యనారాయణ మూర్తి
 |
| నియోజకవర్గం
 | అనకాపల్లి లోక్‌సభ నియోజకవర్గం
 |
|

---

వ్యక్తిగత వివరాలు
 |

---

 |
| జననం
 | 6 నవంబర్,1925 పెందుర్తి,విశాఖపట్నంజిల్లా
 |
| మరణం
 | 1996
 |
| రాజకీయ పార్టీ
 | భారత జాతీయ కాంగ్రెస్
 |

**ఎస్.ఆర్.ఎ.ఎస్. అప్పలనాయుడు** (1925, నవంబరు 6 - 1996) అనకాపల్లి నుండి 3 సార్లు (1971,1977,1980) పార్లమెంటు సభ్యునిగా ఎన్నికైన రాజకీయ నాయకుడు..ఎస్.ఆర్.ఎ.ఎస్. అప్పలనాయుడు పూర్తి పేరు శ‌ర‌గ‌డం రామ సూరి అప్పలనాయుడు.

## జననం, విద్య

1925లో విశాఖపట్నంలోని పెందుర్తిలో జన్మించారు. అతను బర్మాలోని రంగూన్‌లో తన ప్రాథమిక విద్యను పూర్తి చేశాడు.

## వివాహం

అతను 1946లో కొండయమ్మను వివాహం చేసుకున్నాడు.

## రాజకీయ జీవితం

అతను 1944-1964 మధ్య 4 సార్లు పెందుర్తి గ్రామ మునిసిభుగా పనిచేశాడు. 1964-1967 మధ్య అప్పటి గ్రామ సర్పంచ్‌గా పనిచేశాడు.అతను జిల్లా సహకార సభ్యునిగా పనిచేశాడు, కాంగ్రెస్ పార్టీకి పిసిసి సభ్యునిగా కూడా పనిచేశాడు పరవాడ అసెంబ్లీ నియోజకవర్గంలో కాంగ్రెస్ పార్టీ నుంచి ఎమ్మెల్యేగా ఎన్నికైన మొదటి వ్యక్తి . అవిభా జీత మద్రాసు రాష్ట్రంలో, 1946 లో టంగుటూరి ప్రకాశం ప్ర వేళ పెట్టిన ఫిర్కా అభివృద్ది పథకం అమలులో అప్పల నాయుడు ప్రముఖంగా పాల్గొన్నారు. హరిజన సంక్షేమ విషయాలలో ఆయన చాలో శ్రద్ద తీసుకున్నారు. 'పెందుర్తిలో (పాథమిక ఆరోగ్య కేంద్రాన్ని, ఉన్నత పాఠళాలనూ నెలకొల్చ్పడంలో ఆయన ప్రధాన పాత్ర వహించారు.

అతను 1967 నుండి 1972 వరకు ఆంధ్రప్రదేశ్ శాసనసభ సభ్యుడు. అతను భారత జాతీయ కాంగ్రెస్ అభ్యర్థిగా పరవాడ నియోజకవర్గం నుండి ఎన్నికయ్యారు. 1969-71 మధ్య కాలంలో ఆయన మత్స్య, ఓడరేవుల శాఖ మంత్రిగా పనిచేశారు. ఆయన 1982-83లో వుడా ఛైర్మన్‌గా కూడా ఉన్నారు. ఉక్కు గనుల సహకార పార్లమెంటరీ సభ్యునిగా కూడా పనిచేశాడు. ఆయన మత్స్య, ఓడరేవుల మంత్రిగా ఉన్న సమయంలో 250 లక్షలతో కాకినాడ పోర్టు, 80 లక్షలతో బందర్ మచిలీపట్నం పోర్టు అభివృద్ధి పనులు చేశారు.ఆయన పార్లమెంటు సభ్యునిగా ఉన్న సమయంలో, ఆంధ్ర రాష్ట్ర పార్లమెంటు సభ్యులతో కలిసి రాయలసీమ ప్రాంతానికి రైలు మార్గాన్ని కూడా ప్రతిపాదించారు.రైతులపై నేరుగా ప్రభావం చూపే ఎరువులను బదిలీ చేసేందుకు రైల్వే శాఖ వ్యాగన్లకు నిరాకరించడంపై ఆయన శ్రీ ఇందిరాగాంధీకి లేఖ రాశారు.2 కోట్ల మార్కెట్ వాటా కలిగిన అనకాపల్లి బెల్లం మార్కెట్‌కు అదనపు వ్యాగన్లను కూడా డిమాండ్ చేశాడు.

## స్మారక చిహ్నం :

1990వ దశకం మధ్యలో విశాఖపట్నంలోని పెందుర్తి క్రాస్ రోడ్స్‌లో ఆయన జ్ఞాపకార్థం ఒక కాంస్య విగ్రహాన్ని ఏర్పాటు చేశారు.

ఆయన జ్ఞాపకార్థం 2016లో విశాఖపట్నంలోని కశింకోట ఈసీబీలో కాంస్య విగ్రహాన్ని ఏర్పాటు చేశారు.

## మూలాలు
# మళ్ల విజయ ప్రసాద్

|  |
| --- |
| మళ్ల విజయ ప్రసాద్‌ |
|

---

ఎమ్మెల్యే
 |
| **అధికారంలో ఉన్న వ్యక్తి** |
| **అధికార ప్రారంభం** 2009 - 2014
 |
| తరువాత
 | పి.జి.వి.ఆర్. నాయుడు
 |
| నియోజకవర్గం
 | విశాఖపట్నం పశ్చిమ నియోజకవర్గం
 |
|

---

వ్యక్తిగత వివరాలు
 |

---

 |
| జననం
 | 1966 ఆంధ్రప్రదేశ్ రాష్ట్రం, భారతదేశం
 |
| రాజకీయ పార్టీ
 | యువజన శ్రామిక రైతు కాంగ్రెస్ పార్టీ (వైఎస్సార్ కాంగ్రెస్ పార్టీ)
 |
| ఇతర రాజకీయ పార్టీలు
 | కాంగ్రెస్ పార్టీ
 |
| జీవిత భాగస్వామి
 | అరుణ కుమారి
 |
| సంతానం
 | అనూష, అలేఖ్య
 |

**మళ్ల విజయ ప్రసాద్‌** ఆంధ్రప్రదేశ్ రాష్ట్రానికి చెందిన వ్యాపారవేత్త, సినీ నిర్మాత, మాజీ ఎమ్మెల్యే. ఆయన రాష్ట్ర విద్య, సంక్షేమ మౌలిక వసతుల కల్పన అభివృద్ధి(ఎడ్యుకేషన్‌ వెల్ఫేర్‌ అండ్‌ ఇన్‌ఫ్రాస్టక్చర్‌ డెవలప్‌మెంట్‌) చైర్మన్‌గా పని చేశాడు.

## జననం, విద్యాభాస్యం

మళ్ల విజయ ప్రసాద్‌ 1966లో ఆంధ్రప్రదేశ్ రాష్ట్రం, విశాఖపట్నం లో జన్మించాడు. ఆయన ఒడిశాలోని బెర్హంపూర్ యూనివర్సిటీ నుండి 1998లో బిఏ పూర్తి చేశాడు.

## వృత్తి జీవితం

మళ్ల విజయ ప్రసాద్‌ మొదట ట్రాన్స్‌పోర్ట్‌ బిజినెస్‌ ప్రారంభించి, అనంతరం రియల్‌ఎస్టేట్‌ రంగంలోకి ప్రవేశించి వెల్ఫేర్‌ గ్రూపు స్థాపించి వ్యాపారవేత్తగా, ఇంజనీరింగ్‌ కళాశాల, డిగ్రీ కళాశాలలను ఏర్పాటు చేసి సినిమాలపై ఇష్టంతో సినిమారంగంలోకి నిర్మాతగా పలు సినిమాలను నిర్మించాడు. విజయ ప్రసాద్‌ వెల్ఫేర్‌ చారిటబుల్‌ ట్రస్ట్‌ ఏర్పాటు చేసి ట్రస్ట్‌ ద్వారా పేద విద్యార్ధులకు ఉచిత విద్యను, పేదవారికి ఉచిత వైద్యశిబిరాలు, పెన్షన్లు లాంటి సేవాకార్యక్రమాలు చేశాడు.

## రాజకీయ జీవితం

మళ్ల విజయ ప్రసాద్‌ కాంగ్రెస్ పార్టీ ద్వారా రాజకీయాల్లోకి వచ్చి 2009లో విశాఖపట్నం పశ్చిమ నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి ప్రజారాజ్యం పార్టీ అభ్యర్థి గణ వెంకట రెడ్డి పై 4144 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2014 ఎన్నికలకు ముందు వైఎస్సార్ కాంగ్రెస్ పార్టీలో చేరి 2014, 2019 ఎన్నికల్లో వైసిపి అభ్యర్థిగా పోటీ చేసి ఓడిపోయాడు. మళ్ల విజయ్‌ప్రసాద్‌ని రాష్ట్ర విద్య, సంక్షేమ మౌలిక వసతుల కల్పన అభివృద్ధి చైర్మన్‌గా నియమిస్తూ 17 జులై 2021న ప్రభుత్వం ఉత్తర్వులు జారీచేసింది. ఆయన ఆగష్టు 25, 2021న చైర్మన్‌గా భాద్యతలు చేపట్టాడు.

## సినీ నిర్మాతగా

1. సిద్దు ఫ్రం శ్రీకాకుళం (2008)
2. సీతారాముల కళ్యాణం లంకలో (2010)
3. సీమ టపాకాయ్ (2011)
4. ఫ్రెండ్స్ బుక్ (2012)
5. రామాచారి (2013)
6. ఇంకేంటి నువ్వే చెప్పు (2017)

## మూలాలు
# దాడి వీరభద్రరావు

**దాడి వీరభద్రరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1985 నుండి 1999 వరకు వరుసగా నాలుగుసార్లు అనకాపల్లి నియోజకవర్గం నుండి ఎమ్మెల్యేగా గెలిచాడు.1985-1989,1989-1994లో ఎన్టీఆర్ హయాంలో రెండు సార్లు సమాచార, ప్రజా సంబంధాల శాఖ మంత్రిగా పనిచేశారు.రాజకీయాల్లోకి రాకముందు ఉపాధ్యాయ వృత్తి. హిందీ టీచర్‌గా పనిచేశారు. ఆయన అనుచరులు ఆయన్ను 'మాస్టారు' అని పిలిచేవారు.

| దాడి వీరభద్రరావు |
| --- |
|  |
| 1985-2004 |
| మొదటి మినిస్టర్ | సమాచార, ప్రజా సంబంధాల మంత్రి |
| అంతకు ముందు వారు | రాజా కన్న బాబు |
| నియోజకవర్గం | అనకాపల్లి అసెంబ్లీ నియోజకవర్గం |
| 1989-1994 |
| మినిస్టర్ | సమాచార, ప్రజా సంబంధాల మంత్రి |
| అంతకు ముందు వారు | దాడి వీరభద్రరావు |
| నియోజకవర్గం | అనకాపల్లి అసెంబ్లీ నియోజకవర్గం |
| 1994-1999 |
| Assembly Member for అనకాపల్లి అసెంబ్లీ నియోజకవర్గం |
| **In office** 1999–2004 |
| తరువాత వారు | కొణతాల రామకృష్ణ |
| అంతకు ముందు వారు | దాడి వీరభద్రరావు |
| నియోజకవర్గం | అనకాపల్లి అసెంబ్లీ నియోజకవర్గం |
|  |
| వ్యక్తిగత వివరాలు |
| జననం | జూలై 03,1950 గవరపాలెం (అనకాపల్లి) |
| సంతానం | ప్రభాకర్, జయవీర్, రత్నాకర్ |
| తల్లిదండ్రులు | దాడి జగ్గారావు(తండ్రి),దాడి వీరూనాయుడు(తాతయ్య) |
| వృత్తి | విద్యావేత్త, వ్యాపారవేత్త |
| వెబ్‌సైట్ |
 |

## రాజకీయ జీవితం

దాడి వీరభద్రరావు తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పనిచేసి 1985లో జరిగిన అసెంబ్లీ ఎన్నికల్లో అనకాపల్లి నియోజకవర్గం నుండి టిడిపి తరఫున పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 1985,1989, 1994, 1999 ఎన్నికల్లో వరుసగా 4 సార్లు ఎమ్మెల్యేగా గెలిచాడు. దాడి వీరభద్రరావు 2004,2009 అసెంబ్లీ ఎన్నికల్లో ఓడిపోయి 2013లో ఎమ్మెల్సీగా ఎన్నికయ్యాడు. ఆయన 2014 అసెంబ్లీ ఎన్నికలకు ముందు టీడీపీ నుండి వైఎస్సార్ కాంగ్రెస్ పార్టీలో చేరి 2014 ఎన్నికల తర్వాత వైసీపీకి రాజీనామా చేసి తెలుగుదేశం పార్టీలో చేరాడు. ఆయన 2019 మార్చిలో తెలుగుదేశం పార్టీని విడి వైసీపీలో చేరాడు.అతను గవర నాయుడు కులానికి చెందినవాడు.

దాడి వీరభద్రరావు 2024 జనవరి 02న వైఎస్సార్ కాంగ్రెస్ పార్టీకి రాజీనామా చేస్తూ తన రాజీనామా లేఖను ముఖ్యమంత్రి వైఎస్ జగన్ మోహన్‌రెడ్డికి  పంపించాడు. ఆయన 2023 జనవరి 03న టీడీపీ జాతీయ అధ్యక్షుడు చంద్రబాబు నాయుడు సమక్షంలో టీడీపీలో చేరాడు.

## ఎమ్మెల్యేగా పోటీ

| సంవత్సరం
 | పేరు
 | గెలుపొందిన అభ్యర్థి పేరు
 | పార్టీ
 | ఓట్లు
 | ప్రత్యర్థి పేరు
 | పార్టీ
 | ఓట్లు
 |
| --- | --- | --- | --- | --- | --- | --- | --- |
| 1985
 | అనకాపల్లి
 | దాడి వీరభద్రరావు
 | తె.దే.పా
 | 51083
 | నిమ్మదలా సత్యనారాయణ
 | కాంగ్రెస్ పార్టీ
 | 21542
 |
| 1989
 | అనకాపల్లి
 | దాడి వీరభద్రరావు
 | తె.దే.పా
 | 46287
 | దంతులూరి దిలీప్ కుమార్
 | కాంగ్రెస్ పార్టీ
 | 44029
 |
| 1994
 | అనకాపల్లి
 | దాడి వీరభద్రరావు
 | తె.దే.పా
 | 45577
 | దంతులూరి దిలీప్ కుమార్
 | స్వతంత్ర
 | 43966
 |
| 1999
 | అనకాపల్లి
 | దాడి వీరభద్రరావు
 | తె.దే.పా
 | 52750
 | కొణతాల రామకృష్ణ
 | కాంగ్రెస్ పార్టీ
 | 49039
 |
| 2004
 | అనకాపల్లి
 | కొణతాల రామకృష్ణ
 | కాంగ్రెస్ పార్టీ
 | 63277
 | దాడి వీరభద్రరావు
 | తె.దే.పా
 | 46244
 |

## మూలాలు